ආදිවාසී අනන්ගු ජනතාවගේ පූජනීය ස්ථානයක් වන උරුළු හි ඡායාරූප අන්තර්ජාලයෙන් ඉවත්කර ගන්නා ලෙස ඕස්ට්‍රේලියා රජය ගූගල් සමාගමෙන් ඉල්ලා තිබේ.ආදිවාසී ප්‍රජාව විසින් දශක ගණනාවක් තිස්සේ කළ ඉල්ලීම් සහ උද්ඝෝෂන වලින් පසුව 2009 වසරේදී ඕස්ට්‍රේලියානු රජය උරුළු හෙවත් අයර්ස් රොක්, සංචාරකයින් සඳහා වසා දැමීය.උරුළු පූජනීය ස්ථානය පිහිටා ඇති ජාතික වනෝද්‍යානය අයත් පාර්ක්ස් ඕස්ට්‍රේලියා ආයතනය පවසන්නේ ගූගල් හි අඩංගු ඡායාරූප එම ස්ථානට නැවත නැවතත් සංචාරකයින් පැමිණීමට රුකුලක් වන බවයි.